tomron87/hebrew-wikipedia-sentences-corpus huggingface dataset:
שינוי המשתנה למשתנה ללא סימן (Unsigned, כלומר משתנה המכיל מספרים שלמים חיוביים בלבד) ידחה את הבעיה לשנת 2106 אך יגרום לבעיות תאימות לאחור במערכות שחישוביהן מערבים תאריכי עבר שנשמרו כמשתנה מסומן ולא הותאמו נקודתית לשינוי זה.
רוב מערכות ההפעלה המיועדות למחשבי 64 ביט כבר משתמשות במשתנה 64 ביט לאחסון הזמן שלהן, המסוגל לאחסן עוד 292 מיליארד שנים, פי כמה וכמה מגיל היקום המוערך.
שימוש במשתנה כזה פותר את הבעיה, אך מערכות 32 ביט רבות מותקנות בשוק, חלקן במערכות משובצות מחשב, ואין ודאות שהן יוחלפו עד לשנת 2038. בנוסף, מערכות המחשבות אירועים עתידיים ייתקלו בבאג לפני התאריך האמור, כאשר ינסו לחשב תאריכים שחלים לאחריו.
בין מערכות ההפעלה שטיפלו בבעיה נמצאת NetBSD שבגרסה 6.0 שלה שיצאה באוקטובר 2012 עברה למשתנה זמן בן 64 סיביות עם שכבת תאימות ליישומים המותאמים למשתנה זמן ישן.
OpenBSD עברה למשתנה זמן בן 64 סיביות בגרסה 5.5 שיצאה במאי 2014, אך ללא שכבת תאימות ליישומים ישנים, אשר עשויים לסבול מבעיות כאשר ייגשו למשתנה הזמן.
לינוקס משתמשת במשתנה זמן בן 64 סיביות עבור ארכיטקטורת מחשב של 64 סיביות בלבד; עבור מעבדים בארכיטקטורה של 32 סיביות לא נערך שינוי בשל רצון לתאימות לאחור.
נכון לשנת 2017 ממשיכה העבודה במעבר למשתנה 64 סיביות גם בארכיטקטורות 32 סיביות.
מערכת הקבצים NFS תומכת, החל מגרסה 4 שיצאה בדצמבר 2000, במשתנה זמן בן 64 סיביות לצד משתנה בן 32 סיביות.
באג בראש היא תוכנית בובות מדובבת ששודרה בטלוויזיה החינוכית.
מטרת התוכנית היא להביא מסר לצופים שעלינו לשמור על עולמנו.
כל הדמויות בתוכנית הן חרקים:
חטיפי (דב רייזר): עכביש, שבפינתו הקבועה, "זמן לזלול", מכין מטעמים ממצרכים פשוטים שנמצאים כמעט בכל בית.
אפלי (דור צויגנבום): מקק המתגורר בכיור.
קורים לו דברים מוזרים, ולרוב הוא נעזר בזהרירה.
רולי (יסמין עיון/רמה מסינגר): תולעת כתומה וחביבה, שלפעמים מספרת סיפורי בדיחות או סתם סיפורים מצחיקים בהקשר לנושא הסרט.
זהרירה (אורנה כץ/אודליה מורה-מטלון): גמל שלמה בעלת כדור בדולח המנבא את העתיד.
במהלך התוכנית זהרירה חושפת עובדות אמיתיות מוזרות ומדהימות.
קשקשן (אורית אמיר): חרק מלוכלך המתגורר בפח אשפה.
פינתו הידועה היא "מה בפח", בה הוא מלמד את הצופים בבית ליצור יצירות אמנות פשוטות מחומרים שלכאורה אנחנו מכנים "זבל".
פינה זו מלמדת את הצופים דרכי מיחזור שונות.
גריז ובוץ (עידו מוסרי ודב רייזר): צמד חרקים מוזרים שמתגוררים בארון המטאטים ומספרים בדיחות קרש ואף שרים שירים שקשורים לפרק.
זולה וז'וז'ו (רמה מסינגר ודור צויגנבום) זוג תולעים פלומתיות שמספרים בדיחות בדרך-כלל בנושא-הפרק.
מדי פעם נשמעת יללת חתולה והחרקים בורחים מהר ככל האפשר.
החתולה מעבירה את פינתה: "הטיול של החתולה" בו היא מטילת במקומות שקשורים לנושא הפרק ואף מסבירה עוד על נושא הפרק.
פינת מכונת הכביסה בה המכונה מספרת על כל מיני דברים (ספורט, המצאות חכמות, חוגים וכו').
בַּאג לייף הוא סרט פנטזיה-הרפתקאות קומי אמריקאי בהנפשה ממוחשבת של פיקסאר ודיסני מ-1998. הסרט בוים על ידי ג'ון לאסיטר; נכתב על ידי אנדרו סטנטון, דונלד מקרי ובוב שו; והופק על ידי דרלה ק' אנדרסון וקווין רהר.
הסרט הוא סרט ההנפשה הממוחשבת השלישי בהיסטוריה וסרטם השני של פיקסאר ווולט דיסני.
הסרט מבוסס בחלקו על משל איזופוס "הצרצר והנמלה".
הסרט מספר את סיפורו של פליק, נמלה אשר עובד במושבת נמלים שמחויבת לאסוף אוכל עבור החגבים, המאיימים על חיי המושבה.
פליק שונא ללכת כהרגלי העדר ותמיד מנסה לפתור בעיות בדרך שונה ומיוחדת, מה שנתפס טפשי לאחרים.
פליק מחליט לצאת למסע להשיג חרקים גדולים אשר יגנו על המושבה המפוחדת מפני החגבים הקרבים.
את פליק מדבב דייב פולי ולצידו מדבבים ג'וליה לואי-דרייפוס, קווין ספייסי, דניס לירי ועוד.
בכתוביות הסיום של הסרט ישנו קליפ פספוסים שבו הדמויות כביכול על סט הצילום של הסרט.
הסרט היה להצלחה קופתית עם הכנסות של $363,398,565, בנוסף לכך הוא דורג כסרט ה-5 ברווחיותו בשנת 1998; הסרט היה גם להצלחה ביקורתית גדולה.
אי הנמלים הוא מושבה של נמלים בראשות המלכה ובתה, הנסיכה אטה.
בכל עונה הם נאלצים לתת אוכל לכנופיית חגבים בראשות הופר (קווין ספייסי).
יום אחד, כשפליק (דייב פולי), אינדיבידואליסט וממציא, מפיל בטעות את ההנפקה לזרם עם ההמצאה האחרונה שלו, מכשיר לקטיף תבואה, הופר דורש מזון כפליים כפיצוי.
כאשר פליק מציע ברצינות לבקש עזרה מחרקים חזקים אחרים, הנמלים האחרות רואות בכך הזדמנות להרחיקו ולשלוח אותו מעליהם.
ב"עיר החרקים", המהווה ערימה של אשפה מתחת לקרוואן, פליק שוגה בלהקה של חרקי קרקס (שפוטרו לאחרונה על ידי המנהל החמדן שלהם, פ.ט.
פרעוש) בגלל החרקים הלוחמים שהוא מחפש.
החרקים חושבים טועים שפליק סוכן כישרונות, ומקבלים את הצעתו לנסוע איתו חזרה לאי הנמלים.
במהלך טקס קבלת פנים עם הגעתם, חרקי הקרקס ופליק מגלים את אי ההבנות ההדדיות שלהם.
חרקי הקרקס מנסים לעזוב, אך מותקפים על ידי ציפור; תוך כדי בריחה הם מצילים את דוט, אחותה הצעירה של אטה, וזוכים לכבוד הנמלים בתהליך.
לבקשת פליק הם ממשיכים את השימוש ב"לוחמים", כך שהלהקה תוכל להמשיך ליהנות מאירוח הנמלים.
כששומעים שהופר מפחד מציפורים פליק יוצר ציפור מזויפת כדי להפחיד את החגבים.
בינתיים, הופר מספר לחבורה שלו עד כמה הנמלים נהיות חזקות מהן ומדאיג שבסופו של דבר יתמרדו נגדן.
הנמלים מסיימות לבנות את הציפור המזויפת, אך במהלך חגיגה, פ.
פרעוש מגיע, מחפש את הלהקה שלו ומגלה שלא בכוונה את סודם.
זועמים בגלל הונאתו של פליק, הנמלים מגלות אותו ומנסים נואשות לאסוף מזון להנפקה חדשה לחגבים.
עם זאת, כאשר הופר חוזר לגלות את ההצעה הבינונית, הוא משתלט על האי ודורש את אספקת המזון החורפית של הנמלים, ומתכנן להתנקש בחיי המלכה לאחר מכן.
דוט משכנעת את פליק ואת חרקי הקרקס לחזור לאי הנמלים.
לאחר שחרקי הקרקס מסיחים את דעתם של החגבים מספיק זמן כדי להציל את המלכה, פליק פותח את הציפור; בהתחלה החגבים האמינו, אבל פ.
פרעוש, שחושב שזו ציפור אמיתית, שורף אותה, חושף אותה כמרמה.
הופר מכה את פליק כנקמה, באומרו כי הנמלים הן צורות חיים צנועות ושפלות שחיות לשרת את החגבים.
עם זאת, פליק מגיב כי הופר חושש למעשה מהמושבה, מכיוון שהוא תמיד ידע מה הם מסוגלים, ומעורר את הנמלים ואת חרקי הקרקס להילחם בחגבים.
הנמלים מנסות לשגר את הופר מאי הנמלים באמצעות תותח הקרקס של פ.
פרעוש, אבל פתאום מתחיל לרדת גשם.
בתוהו ובוהו שלאחר מכן הופר משחרר את עצמו מהתותח וחוטף את פליק.
לאחר שחרקי הקרקס לא מצליחים לתפוס אותם, אטה מצילה את פליק.
כאשר הופר רודף אחריהם, פליק מפתה אותו לקן הציפור שהוא, דוט, וחרקי הקרקס נתקלו בהם קודם.
מתוך מחשבה שהציפור היא עוד מרמה, הופר מתלה אותה לפני שהוא מגלה בבהלה שהיא אמיתית, ונלכד ונטרף על ידי האפרוחים שלה.
לאחר שהאויבים שלהם נעלמו, פליק שיפר את ההמצאות שלו יחד עם איכות החיים של אי הנמלים, הוא ואטה הופכים לזוג, והם נותנים לאחיו הצעיר של הופר - מולט וכמה נמלים ל- פ.
פרעוש להיות חברים חדשים בלהקתו.
אטה ודוט הופכים בהתאמה למלכה והנסיכה החדשה.
הנמלים מברכות את פליק כגיבור, ונפרדות מלהקת הקרקס, שמבטיחות לחזור בעתיד.
הסרט מציג את נושא הריבונות.
כאשר הנמלים מיוצגים כעם נכבש ומדוכא על ידי החגבים, עליהם לשלם מיסים קשים ואף מועבדים בפרך דברים אשר גורמים לעיתים לפגיעה בהישרדותם של הנמלים.
הנמלים עובדות יחדיו כדי להילחם בעם המדכא אותם ולהשיג את ריבונותם ועצמאותם כ"עם".
הדימוי של "נמלים" מתאר את האנשים הקטנים בעם ואף הדרך שבה חלק מהשליטים רואים את העם.
אך הנמלים הקטנות יכולות להתאגד יחדיו והשיג את חירותם ועצמאותם כקבוצה אחת גדולה ומאוחדת.
הסרט מראה שמעמד הוא דבר יחסי, אשר לו פרספקטיבות שונות.
מעמד הנמלים נמוך משל החגבים אך מעמד החגבים נמוך משל הציפורים.
הסרט מציג קבוצת עובדי קרקס, שהם סוגים שונים של חרקים, בעלי הבדלי חיצוניות, גישה, הרגלים, מנהגים ולעיתים שפה.
אשר עובדים יחדיו למען מטרה אחת - ליצור אומנות ולבדר אנשים.
הסרט מנסה לומר כי לאומנות יש את הכוח לשים את מעמדות, הבדלים ומלחמות בצד, ולהתרכז ביצירת דברים יחדיו.
דמות תיאור הדמות מדבב/ת (אנגלית) מדבב/ת (עברית) פליק הדמות הראשית בסרט, ממציא דברים מיוחדים אבל שאר הנמלים לא מתלהבים מהרעיונות שלו.
לאחר שעורר את זעמם של החגבים הוא נשלח לחפש חרקי מלחמה.
העלה רעיון מוצלח לבנות ציפור כדי להפחיד את החגבים.
העניין הצליח אבל הפרעוש פי.טי.
שרף אותה באמצעות "שלהבת המוות" שלו.
דייב פולי תומר שרון הנסיכה אטה לומדת להיות המלכה, פוחדת מהופר שיעשה משהוא רע לאי הנמלים.
הפכה למלכה לאחר התפטרותה של אמה עקב הגיל המתקדם.
ג'וליה לואי-דרייפוס שרון שחל הופר הדמות הנבל בסרט, מנהיג את כנופיית החגבים, בסוף הסרט הוא נאכל על ידי הגוזלים של הציפור.
קווין ספייסי יובל זמיר פרנסיס מושית השבע וחרק קרקס.
סובל מכך שחושבים שהוא נקבה.
דניס לירי אלון אופיר דוט האחות הקטנה של אטה.
הנמלים האחרות לועגות לה, כיוון שהיא לא מצליחה לעוף אולם היא הצליחה לעוף, בסופו של דבר.
הפכה לנסיכה, תפקיד שהיה שייך קודם לאחותה הגדולה אטה.
היידן פנטייר שירלי וורטהיימר המלכה מכשירה את בתה, הנסיכה אטה, להיות מלכה.
מגדלת כנימה בתור חיית מחמד.
פיליס דילר תיקי דייןמר סויל נמלה, אחראי על ההצגות באי הנמלים.
רודי מקדואל דב רייזרג'יפסי חרק קרקס מסוג עש הצועני.
אשתו של מני ועוזרת שלו בקרקס.
מדלין קאן ליליאן ברטוסלים חרק קרקס מסוג מקלון.
כועס על כך שהוא מלוהק תמיד כמקל.
דייוויד הייד פירס יוסי טולדומני חרק קרקס מסוג גמל שלמה.
ג'ונתן האריס יהודה אפרוניהיימליך חרק קרקס מסוג זחל.
ג'ון ראטזנברגר אייל ברטונוב רוזי עכבישה מסוג אלמנה שחורה, ה"מאלפת" של דים בקרקס.
בוני האנט רמה מסינגרדים חרק קרקס מסוג חיפושית קרנפית.
בראד גארט גיל זמקמולט חגב, אחיו הקטן והקשקשן של הופר ריצ'רד קיינד עפרון אטקין
במהלך קיץ 1994 החלו פיקסאר בחיפוש אחר רעיונות לסרטים נוספים לאחר צאת "צעצוע של סיפור".
הרעיון המקורי לסרט הגיע במהלך ארוחת צהריים משותפת של ג'ון לאסיטר, אנדרו סטנטון, ג'ו ראנף ופיט דוקטר.
לאסיטר וחבריו נמשכו לרעיון של חרקים כדמויות ראשיות, חרקים כמו צעצועים היו פשוטים באותה תקופה לעיבוד להנפשה ממוחשבת, סטנטון וראנף תהו אם יוכלו לכתוב סרט שגיבוריו הם חרקים והוא יבוסס בחלקו על "הצרצר והנמלה".
סטנטון וראנף החלו לדון בעניין הסרט והחלו לחשוב על רעיונות, לאסיטר אהב את הרעיון והוא הציע מספר רעיונות.
הרעיון התבשל עד 1995 כשהחלו לעבוד על הסרט ברצינות.
במהלך ההקרנה המוקדמת של "צעצוע של סיפור" ביוני 1995 הובא רעיון הסרט למנכ"ל דיסני דאז מייקל אייזנר שאישר את הדבר והעביר אותו בתחילת יולי לדירקטוריון דיסני.
ב-7 ביולי 1995 אישרו דיסני את הפקת הסרט.
במשל "הנמלה והחגב" שעליו מבוסס הסרט החגב מבזבז את חודשי הקיץ והאביב בשירה בעוד הנמלה אוספת במהלך האביב והקיץ אוכל לחורף, כאשר מגיע החורף החגב מתחנן לאוכל מן הנמלה אך היא צוחקת עליו ומגרשת אותו; אנדרו סטנטון וג'ו ראנף החליטו כי החגב פשוט יכול לגנוב את האוכל.
סטנטון לא היו מרוצה מהתסריט כלל והוא החליט שהוא צריך שינוי גדול ובמיוחד בגישה.
סטנטון החל לעבוד עם ראנף ודונלד מקרי עם שינויים בתסריט וליטש מעט את התסריט יחד עם לאסיטר.
קרב "סרטי הנמלים" בין האולפנים "פיקסאר" ל"דרימוורקס"
בשנת 1988, אולפני וולט דיסני עבדו על סרט אנימציה בשם Army Ants, על נמלה פועלת פציפיסטית המלמדת שיעורים של חשיבה עצמאית למושבה המיליטריסטית שלו.
שנים לאחר מכן, ג'פרי קצנברג, ששימש אז כיו"ר חטיבת הסרטים של דיסני, עזב את החברה והקים את אולפני 'דרוימוורקס'.
קצנברג המשיך לפתח רעיונות שהוצעו בעבר לדיסני ולא פותחו, כולל הסרט נסיך מצרים.
ב-1994, המידע על תחילת הפיתוח של "באג לייף" ככל הנראה הגיע לקצנברג, אשר החליט לקדם את פיתוח הסרט "ANTZ", סרט אנימציה המבוסס גם הוא על הרעיון המוקדם שפותח בדיסני, בשיתוף פעולה עם חברת PDI.
כשגילו ב'פיקסאר' על פיתוח הסרט המתחרה, החליטו להקדים את יציאת הסרט "באג לייף" שמועד יציאת "נסיך מצרים" של 'דרימוורקס', 'דרימוורקס' בתגובה החליטו לזרז את הפיתוח של "ANTZ", כך שיקדים גם את נסיך מצרים וגם את באג לייף של פיקסאר.
בקרב הזה דרימוורקס ניצחה והסרט "ANTZ" הקדים בחודש את יציאת "באג לייף".
כתוצאה מהקדמת הלו"ז בהפקה, וכן מגיוס כוכבים הוליוודים לדיבוב הקולות, תקציב הסרט תפח והיה גבוה בכ-15 מיליון ד' מתקציב הסרט של פיקסאר.
לימים, שני הסרטים, שיש הרבה קווי דמיון בעלילתם, לא נחשבים להצלחות גדולות של האולפנים, אך בגזרת ההכנסות הקופתיות, באג לייף של פיקסאר הכניס מעל 363 מיליון ד', יותר מפי שניים מ"ANTZ".
גם בישראל "באג לייף" גרף הצלחה גדולה הרבה יותר מ"ANTZ" (נקרא בישראל "עבודת נמלים") אשר בניגוד לבאג לייף לא דובב לעברית ולא זכה להפצה, יחסי הציבור והמיתוג של סרטי דיסני
הפסקול הופץ ב-27 באוקטובר 1998 על ידי חברת התקליטים Walt Disney Records.
שיר הנושא של הפסקול, "The Time of Your Life" ("זמן החיים שלך"), נכתב, הולחן ובוצע על ידי רנדי ניומן.
הסרט זכה לביקורות חיוביות בעיקר.
באתר Rotten Tomatoes קיבל הסרט ציון של 92% המבוסס על 81 חוות דעת, קונצנזוס האתר החליט כי הסרט מבדר ומלהיב.
באתר Metacritic קיבל הסרט ציון של 77 המבוסס על 23 ביקורות.
ב-ReelViews קיבל הסרט שלושה וחצי כוכבים ושובח.
רוג'ר איברט נתן לסרט שלושה וחצי כוכבים מתוך ארבעה ושיבח אותו.
בעיתון לוס אנג'לס טיימס קיבל הסרט ארבעה כוכבים מתוך חמישה.
בעיתון סן פרנסיסקו כרוניקל קיבל הסרט ארבעה כוכבים מתוך ארבעה והוא שובח רבות.
במגזין Time שובח הסרט ונכתב כי "עלילה בוגרת ויפה; דמויות מצוינות ומסודרות; בדיחות גדושות; רגש".
במגזין Entertainment Weekly שובח הסרט ונכתב עליו כי "באג לייף יכול להיות הסרט המדהים ביותר שראיתי (מבקר הקולנוע)".
ב-CNN נאמר על הסרט כי "באג לייף הוא סרט מושלם לחגים.
הוא מכיל מסר אופטימי גדול...
בעיתון שיקגו טריביון קיבל הסרט שלושה וחצי כוכבים מתוך ארבעה.
בשונה מן השאר קיבל הסרט ביקורת שלילית בעיתון הוושינגטון פוסט.
הסרט גרף בארצות הברית $162,798,565 ו-$200,600,000 מחוץ לארצות הברית, ברחבי העולם כולו גרף הסרט $363,398,565. בסוף השבוע הראשון שלו גרף הסרט $33,258,052 ודורג ראשון בקופות, הסרט שמר על דירוגו ראשון בקופות במשך שבועיים.
אטרקציה בפארק השעשועים של דיסני
באבל בובל הוא משחק ארקייד של חברת טאיטו היפנית שיצא בשנת 1986. באבל בובל יצא במקור למכונות הארקיד ובהמשך ראה אור בפלטפורמות שונות, ובהן DOS, גיימבוי ואטארי.
המשחק כולל שני דרקונים - בוב ובאב (ביפנית בובלון ובאבלון) אשר מנסים להציל את חברותיהם שנחטפו.
כדי לעבור שלב במשחק, השחקן צריך לכלוא את כל האויבים במסך בבועות ואז לפוצץ את הבועות ביחד עם האויבים שבתוכן.
בשלבים מופיעות מדי פעם בועות מיוחדות, למשל בועות מים אשר יוצרות מפל המסוגל להרוג חלק מהאויבים.
כמו כן, כשהשחקן אוסף את כל האותיות של המילה EXTEND, הוא מקבל חיים נוספים ועובר אוטומטית לשלב הבא (במשחק לשני שחקנים, שני השחקנים עוברים לשלב הבא, אך רק השחקן שהשלים EXTEND מקבל חיים).
למשחק המקורי היו מספר משחקי המשך:
ישנן גם כמה סדרות המשתמשות בדמויות מהסדרה, אך צורת המשחק בהן שונה לגמרי, למשל Puzzle Bobble, שהיווה השראה למשחק זומה.
צילומי מסך של המשחק בפלטפורמות שונות
בַּאבֵּל אֵנְד סְקְוִויק היא מאכל מהמטבח הבריטי, לביבה המטוגנת משאריות של ירקות.
הלביבה המסורתית מבוססת על שאריות מצלי יום ראשון.
מילולית משמעות השם היא "לבעבע ולחרוק" או "בועה וחריקה".
השם מתייחס למראה ולצליל בעת הטיגון.
הלביבה מכונה באזורים מסוימים גם "bubble and scrape" - "לבעבע ולקרצף" או "בועה וקירצוף".
מרכיביה העיקריים של הלביבה הם תפוחי אדמה וכרוב אך יש המוסיפים גזר, אפונה, כרוב ניצנים וירקות אחרים.
בעבר נהגו להוסיף גם את הבשר שנותר מהצלי למרכיבי הלביבה, כיום מקובלת יותר לביבה צמחונית.
להכנת הלביבה קוצצים את הירקות המבושלים ואת הבשר (אם מוסיפים אותו) ומטגנים במחבת עם מחית תפוחי אדמה, עד שהתערובת משחימה משני צידיה.
מסורתית היא מוגשת עם בשר קר שנותר מצלי יום ראשון ומחמצים.
באבל אנד סקוויק מוגשת לעיתים כחלק מארוחת בוקר אנגלית.
בבריטניה משווקות גרסאות מוכנות של המאכל, קפוא או בקופסת שימורים.
בסלנג הקוקני המחורז של לונדון, בו מחליפים מילים קיימות בביטויים המתחרזים עמן, הביטוי "באבל אנד סקוייק" משמש ככינוי ליוונים.
כיוון שהמילה האנגלית Greek (יווני) מתחרזת עם "באבל אנד סקוויק".
באג מולטיסיסטם בע"מ היא רשת חנויות ישראלית אשר עוסקת במכירת מחשבים, טלפונים סלולריים, קונסולות משחקים, מצלמות דיגיטליות וציוד נלווה.
נכון לשנת 2025, מונה הרשת 58 סניפים ברחבי הארץ.
הרשת נוסדה בשנת 1982 על ידי בני הזוג איירה רוזנצוייג ונאוית רזניק.
רוזנצוייג, עולה חדש מארצות הברית, ביקש ללמוד תכנות מחשבים למחשב אפל שרכש, והזמין ספרות מקצועית מארצות הברית.
רוזנצוייג גילה שיש ביקש לנושא בישראל והחל ליבוא ספרות מקצועית ותוכנות לישראל.
זאת עם תחילת הפיכתו של המחשב למוצר צריכה, בעקבות המכירה הגוברת של מחשבים אישיים.
החנות ראשונה של הרשת נפתחה בדיזנגוף סנטר ומאוחר יותר הוקמו בזכיינות חנויות בירושלים, רמת השרון, רחובות וחיפה.
עם היווסדה נקראה הרשת Bug מחשבים בע"מ, והתמקדה במכירה של ספרי מחשבים ותוכנה, ואף עסקה בהוצאה לאור של ספרי מחשבים בעברית.
ארבע שנים לאחר הקמת באג, בשנת 1986, מכרו בני הזוג את רשת החנויות למשה רביב.
רביב הרחיב את פעילותה של הרשת והיא עברה לעסוק גם בשיווק חומרה - מחשבים וציוד נלווה.
בשנת 1988 מנתה הרשת 12 סניפים, כולל סניף למכירת מחשבים לשוק העסקי.
החברה החלה לשווק גם משחקי מחשב, כולל משחקים שפתחו בישראל, וקונסלות משחקים תוצרת חברת סגה.
בשנת 1993 שיווקה את משחק המחשב הפופולרי אביש, שפותח על ידי ארבעה תיכוניסטים מקרית-אונו.
בשנת 1996 החלה באג להפיץ את מוצרי מיקרוסופט לחנויות בישראל, לכ-500 נקודות מכירה בסך הכל, ביניהן אופיס דיפו, סופר אופיס, טויס אר אס, וסטימצקי.
באותה שנה רכשה את הרשת חברת "קרדן סחר" מקבוצת קרדן ישראל.
בעת המכירה הרשת מנתה כ-22 סניפים ומחזור המכירות השנתי שלה היה כ-100 מיליון שקל.
קרדן מכרה את הרשת כעבור חמש שנים בהפסד.
הרשת נקנתה על ידי הוצאת מודן שבבעלות עודד מודן.
בשנת 1998 נכנסה לראשונה לתחום התקשורת, שהחלה לשווק את טלפונים סלולריים של חברת פרטנר תקשורת, שהוקמה באותה עת.
בשנת 2000, חתמה על הסכמים להקמת סניפים ונקודות מכירה בתוך סניפי המשביר לצרכן, שקם גאלרי ו"סקאל ישיר".
נקודות מכירה אלו נסגרו לאחר מספר שנים.
בשנת 2003 רכשה את רשת "עתיד מחשבים" לאחר שנכנסה להקפאת הליכים.
הרשת הממוזגת מנתה 30 סניפים באותה עת ועברה מיתוג מחדש כרשת אחת.
בשנת 2005 החלה לשווק גם מוצרי מולטימדיה, דוגמת נגני MP3 ורמקולים, ומוצרי בלוטות' של חברת מוטורולה, דוגמת אוזניות ודיבוריות לרכב.
באותה שנה החלה לשווק את שירות האינטרנט המהיר של חברת בזק בינלאומי.
ביוני 2008 נודע כי רשת "באג" הייתה היחידה שהתמודדה במכרז על פתיחת החנות בנתב"ג, לאחר שקבוצת סקאל, שהחזיקה בזיכיון באותה עת, ביקשה לסגור את חנות הדיוטי-פרי שלה טרם מועד פקיעת הזיכיון.
מאחר שהייתה היחידה שהתמודדה, באג זכתה במכרז, וחנות מוצרי החשמל והאלקטרוניקה של הרשת נפתחה בנתב"ג ב-1 בספטמבר 2008, במקום זו של סקאל.
באותה עת באג חתמה גם על הסכם ייבוא והפצה עם חברת המחשבים דל.
בנוסף החלה לשתף פעולה עם חברת סלקום ושיווקה במשותף מחשבים ניידים עם מודם סלולרי וחבילת גלישה.
ביוני 2009 חזרה "באג" לשתף פעולה עם חברת פרטנר תקשורת לאחר הפסקה של מספר שנים, ושיווקה חבילות אינטרנט, מודמים סלולריים וטלפוניה קווית בסניפיה.
בשנת 2009 באג הייתה אחת החלוצות בישראל להשקת מבצעי "בלאק פריידיי", נוהג שמקורו בארצות הברית ככינוי ליום שישי, שפותח את עונת הקניות שבין חג ההודיה חג המולד.
לאחר יוזמתה של באג, הצטרפו עוד הרבה חברות ל"חגיגת שבוע המבצעים" בסגנון האמריקאי.
בספטמבר 2009 רכשה "באג" את החנות "Handy" בדיזנגוף סנטר, כמו גם את הזכות להשתמש בשם "הנדי", זאת במטרה ליצור תת-מותג של חנויות קונספט למכירת מחשבים ניידים.
מותג הציוד הנלווה "Handy" נשאר בידי איירה ונאוית רוזנצוויג, שהקימו את החנות ב-2002 ובעבר היו הבעלים והמייסדים של "באג".
בשנת 2010 החלה "באג" לשווק את מחשב הלוח של חברת אפל - אייפד, באמצעות יבוא מקביל.
באוקטובר 2011 זכתה באג במכרז של רשות שדות התעופה על הפעלת 2 חנויות בנתב"ג - חנות צעצועים וחנות אופנת ילדים.
בשנת 2012 התחיל שיתוף הפעולה בין באג לגולן טלקום והיה ניתן לקנות את החבילות דרך סניפי באג.
בחודש מאי 2016 נפרדה באג מגולן טלקום והתחילה לשווק קווים סלולריים על תשתית של פלאפון במותג זול בשם: Pmobile.
בשנת 2024 חזרה החברה לשווק קווים של גולן טלקום.
בדצמבר 2012 באג הפסידה במכרז של רשות שדות התעופה על חנות האלקטרוניקה והחשמל שלה בנתב"ג, ורשת א.ל.מ.
שזכתה במכרז החליפה אותה בינואר 2013.
באוגוסט 2013 סגרה רשות המיסים את שלושת חנויות הרשת בנתב"ג בחשד שנהגה במשך שנתיים להציע מוצרים פטורים ממס לכאורה, אף על פי שהם חייבים במס, בדרך של פיצול חשבוניות גבוהות ואריזות מוצרים שמסומנים כפטורים.
באפריל 2014 חנויות הצעצועים ובגדי הילדים שבאג הפעילה בנתב"ג נסגרו עקב החלטת רשות שדות התעופה לסיים את התקשרותה עם באג, זאת בעקבות סכסוך בין הרשות לבין באג.
כך לבסוף יצאה באג לחלוטין מעסקי החנויות פטורות המכס בנתב"ג.
במרץ 2015 החלה לשווק עבור חברת התקשרות אקספון נתבים לחיבור לאינטרנט.
בדצמבר 2016 "באג" הפכה באופן רשמי למפיצה מורשית (Authorized Reseller) של מוצרי אפל בישראל.
בראשית שנת 2019 דווח כי החברה תתרחב לתחום מטהרי האוויר בהמלצת היו"ר אדיר צבי.
באבסק (בפולנית: Babsk) הוא כפר קטן במרכז פולין.
הכפר שוכן באזור מישורי שגובהו מעל פני הים כ-150 מטר, במרחק של כ-11 קילומטרים צפונית-מערבית לעיר ביאלה ראווסקה, כ-11 קילומטרים צפונית-מזרחית לעיר ראווה מאזובייצקה וכ-62 קילומטרים מזרחית לעיר הבירה המחוזית לודז'.
הכפר נוסד ככל הנראה במאה ה-14. האזכור הראשון שלו בכתובים הוא מ-1411. כיום אוכלוסייתו מונה 690 תושבים.
שמו של הכפר נגזר משמה של משפחת האצולה ששלטה בו.
בשכנות לכפר יש פארק ובו מפרץ מלאכותי שנבנה על ידי תושבי הכפר לגדת הנחל ביאלקה ועליו מזח קטן.
הכפר יושב על צירי תחבורה מרכזיים ויש אליו וממנו קווי אוטובוס בתדירות גבוהה.
ב-2003 נבחן אזור באבסק כאחת משבע החלופות האפשריות להקמת נמל תעופה בינלאומי נוסף שיקל את העומס על נמל התעופה הבינלאומי של ורשה.
חלופה זו נדחתה, אך כל עוד לא נבחרה אחרת עדיין ולאחר שהממשלה הספרדית הקצתה 550,000 אירו לבחינה מחודשת של מיקום נמל התעופה, מנסים פוליטיקאים מקומיים להפיח רוח חיים ברעיון.
השטח שנבחן הוא אדמות מצפון לכפר, המשמשות כיום לשימושים חקלאיים וצבאיים.
ביקום הבדיוני של זיכיון "מסע בין כוכבים", הבאג'ורנים הם גזע דמוי-אדם של חייזרים, הילידים לכוכב הלכת באג'ור.
הם הוצגו לראשונה בשנת 1991 בפרק "Ensign Ro" של "מסע בין כוכבים: הדור הבא", ולאחר מכן השתתפו גם בפרקי "מסע בין כוכבים: חלל עמוק 9" ו-"מסע בין כוכבים: וויאג'ר".
בתחילה, כותבי "מסע בין כוכבים" תיארו את הבאג'ורנים כעם מדוכא, אשר נאלצו לחיות כפליטים, שאותם ניתן להשוות למגוון רחב של קבוצות אתניות.
ריק ברמן, בין התורמים ליצירת גזע בדיוני זה, השווה אותם אל: "הכורדים, הפלסטינים, יהודים בשנות ה-40 של המאה ה-20, אנשי הסירות מהאיטי; חסרי בית וטרור הם בעיות [בכל עידן]".
דמויות באג'ורניות שונות נכללו בכמה מסדרות "מסע בין כוכבים", בהן רו לארן (המגולמת על ידי השחקנית מישל פורבס), מייג'ור קירה נריס (נאנה ויזיטור) וקאי ווין אדאמי (לואיז פלטשר).
על פי העלילה הבדיונית של יקום "מסע בין כוכבים", הבאג'ורנים הם מין עתיק שפיתח טכנולוגיה מתקדמת הרבה לפני האבולוציה של האנושות על פני כדור הארץ.
הם פיתחו ספינות המתקדמות בחלל, שלקחו אותם לכוכבי לכת מרוחקים; הרחוק שבהם - קרדאסיה.
בשנת 2328 האיחוד הקרדאסי, אשר עליו השתלטה דיקטטורה צבאית, פלש לבאג'ור, וכבש אותו למשך ארבעים שנה, שבמהלכם נאלץ רבים מהבאג'ורנים המשועבדים לעבוד בעבודות פרך, בעיקר במתקני כרייה שונים.
כתוצאה מכך, באג'ורנים רבים נאלצו לברוח ולחיות במחנות פליטים, הרחק מאזורים הנמצאים תחת שליטה קרדאסית, ואילו באג'ורנים אחרים היו מעורבים בתנועת ההתנגדות, וביצעו פיגועי טרור נגד מטרות קרדאסיות.
הפדרציה לא הייתה יכולה להתערב במצב, בשל שיקולי "Prime Directive"; מאחר שבאג'ור קשרה עצמה באופן רשמי אל האיחוד הקרדאסי זמן מה לפני כן, כיבוש באג'ור נחשב לעניין פנימי בין האיחוד הקרדאסי לבין כוכב לכת החבר האיחוד.
הדבר גרם לטינה כלפי הפדרציה מצד חלק מאנשי באג'ור, במיוחד כאשר הפדרציה הוזמנה לנהל את תחנת החלל חלל עמוק 9.
בשנת 2369, הרשויות האזרחיות הקרדאסיות הורו לצבא קרדאסיה לסגת מבאג'ור.
לאחר מכן, הממשלה הזמנית של באג'ור הזמינה את הפדרציה המאוחדת של כוכבי הלכת להתבסס בתחנת חלל אשר קודם לכן תיפקדה כתחנה כרייה קרדאסית בשם "טרוק נור", אשר שמה שונה ל-"חלל עמוק 9".
כמו כן, הממשלה הזמנית הגישה חברות להצטרפות כחברה בפדרציה.
בשנת 2369, כאשר הוטל על קומנדר בנג'מין סיסקו לפקד על "חלל עמוק 9", אחת מההנחיות שלו הייתה להכין באג'ור לחברות מלאות בפדרציה (פרק פיילוט של "מסע בין כוכבים: חלל עמוק 9": "Emissary").
הנחיה זו הייתה מוטיב מתמשך גם בסדרות "מסע בין כוכבים" אחרות.
בשנת 2373, עם מלחמת הפדרציה-דומיניון באופק, באג'ור מבקשת להתקבל לפדרציה בנסיבות מיוחדות.
קפטן סיסקו, מתוקף תפקידו כ"שליח" של "הנביאים" של באג'ור, מזהיר כי אם באג'ור תצטרף לפדרציה באותו הזמן, זה יביא להרס מוחלט של כוכב הלכת.
תחת אזהרה זו, באג'ור מחליטה שלא לקבל חברות באותה העת.
בתחילת המלחמה, באג'ור מכריזה רשמית על הנייטרליות שלה (הפרק: "Call to Arms"), למרות שבאג'ורנים רבים הצטרפו לצי הכוכבים; כמו כן, נוצר תא התנגדות חדש על "חלל עמוק 9", נגד כיבוש הדומיניון.
על פי סדרת ספרי "Star Trek: Titan", באג'ור לבסוף הופכת לחברה רשמית בפדרציה בשנת 2376, שנה לאחר שהסתיימה מלחמת הפדרציה-דומיניון.
כמו חייזרים רבים אחרים ב-"מסע בין כוכבים", הבאג'ורנים דומים במראה לבני-אדם, אך בעלי מאפיין ייחודי על פניהם: רכסים על האף בין העיניים.
למרות המראה שלהם, דמוי-אדם, יש כמה הבדלים ביולוגיים בין שני המינים.
במהלך הריון, נשים באג'וריות סובלות מהתקפים בלתי נשלטים של התעטשות, ולא בחילות בוקר.
תקופת ההיריון נמשכת חמישה חודשים, בניגוד לתשעה החודשים הראשונים של נשים אנושיות, עקב יצירת כלי דם גבוהה בין העובר ולאם.
במהלך לידה היולדות חייבות להיות רגועות מאוד, והן מרגישות מעט כאב (אם בכלל) במהלך התהליך.
מסורת באג'ורנית ממקמת את שם המשפחה לפני השם הפרטי, ולכן אל "קירה נריס" יש לפנות באופן רשמי כאל "מייג'ור קירה", ולא "מייג'ור נריס".
אנשי באג'ור חולקו במקור לקאסטות, שנקראו "d'jaras", אשר הכתיבו את מקומו של האדם בחברת הבאג'ורנית; מחברים במעמד d'jara נמוך היו מצופה לבטל עצמם מפני אלו ממעמד גבוה יותר.
עם תחילת הכיבוש הקרדאסי, מערכת ה-d'jara בוטלה, ורוב האוכלוסייה שעל כוכב הלכת הפכה לעובדי כפייה עבור הקרדאסים.
הבאג'ורנים עונדים על אוזן ימין עגילים גדולים, שרשרת ואזיקי אוזן הנקראים d'ja pagh, כסמל של האמונה הדתית שלהם.
לפני המלחמה נגד הכיבוש הקרדאסי, העגיל סימל גם את מעמד ה-d'jara של מי שענד אותו.
באג'ור הוא כוכב הבית של הבאג'ורנים.
באג'ור הוא כוכב לכת מטיפוס M, ויש לו חמישה ירחים.
יום בבאג'ור נמשך 26 שעות.
לאטמוספירה של באג'ור יש גוון ירוק, וכתוצאה מכך, האוקיינוסים נראים יותר ירוקים מאשר כחולים, כאשר הם נצפים מן החלל.
באג'ור, כוכב הלכת השביעי במערכת, מקיף את הכוכב Bajor-B'hava'el בגזרה הבאג'ורנית.
כוכבי לכת מיושבת אחרים במערכת כוכבי לכת הבאג'ורנית כוללים את אנדרוס (Bajor VIII), כוכב מטיפוס K (בדומה למאדים) והירח החמישי ג'ראדו (Jeraddo).
במהלך הסדרה "מסע בין כוכבים: חלל עמוק 9", הושם דגש על החיים הרוחניים של הבאג'ורנים.
הדת הבאג'ורנית המכונית גם "דרך הנביאים", היא הכוח המאחד הגדול על פני כוכב הלכת באג'ור.
דת זו, בניגוד לדתות רבות אחרות בגלקסיה, היא ייחודית בכך שהדמויות הדתיות הן למעשה דמויות פיזיות (על אף שאינן גשמיות), אם כי אינן נמצאות באותו מישור של קיום.
דמויות אלו, אשר נתפסות כאלים של באג'ור, מכונות: "הנביאים של באג'ור".
הנביאים, או "חייזרי חור התולעת" (כפי שהם מכונים על ידי צי הכוכבים) קיימים בתוך חור התולעת המחבר בין רביע אלפא לבין רביע גמא.
קצהו של חור התולעת ברביע אלפא נמצא בתוך מערכת הכוכבים הבאג'ורנית, והוא משמש כביתם של הנביאים, המכונה "המקדש השמיימי" על ידי העם הבאג'ורני.
הנביאים מתקיימים כיצוריים נצחיים, ולפיכך - תוצאת מפגשם הראשון (הידוע) עם יצורים גשמיים (בפרט: בנג'מין סיסקו) היא שיחה ארוכה ומבלבלת לגבי זמן ליניארי פועל.
מניעיהם אינם ברורים; בכמה הזדמנויות הם מכריזים שאין להם עניין בעולם הפיזי, ואילו בפעמים אחרות הם משתתפים באופן פעיל בנעשה בעולם הפיזי, בדרך כלל לצורך שמירה על האינטרסים של כוכב הלכת באג'ור ויושביו.
על פי האמונה, "הנביאים" הם אלו אשר שלחו אל העם הבאג'ורני את החפצים המקודשים הקרויים "כדורי-נבואה" (Orbs) או "דמעות הנביאים".
כדורי-נבואה אלו גבישים בוהקים ממקור חוצני, בצורת שעון חול, ככל הנראה צפים בתוך המכולות שלהם.
הכדורים, אשר לא ניתן לפענח את טיבם באמצעות ניתוח מדעי, מגרים את מה שמכונה "חוויית כדור-נבואה" - חיזיון של תמונות, שיש בו השפעה מסוימת על מערכת העצבים של דמויי-אדם.
זה עדיין שנוי במחלוקת, עם זאת, האם חוויות כדור-נבואה הן, למעשה, חוויות בפועל, או רק חלומות או הזיות.
לכל כדור יש יכולת ייחודית לו, וידוע כי קיימים:
כדור הזמן (המאפשר לאלו הצופים בו לבקר באירועי העבר; ידוע כי יש לו השפעה על חומר פיזי, כפי שמוצג בפרק "Trials and Tribble-ations")
כדור השליח (אשר מתגלה כי הוא קשור ישירות אל בנג'מין סיסקו, שנתפס כ"שליחם" של הנביאים)
היבט נוסף של הדת הוא הפאח .
אם אדם הולך בעקבות רצונם של הנביאים, הפאח שלו "נקי" והוא יהיה רשאי להיכנס אל המקדש השמימי ולבוא באינטראקציה עם הנביאים.
המנהגים הדתיים של דת זו אינם ברורים.
הדת הבאג'ורנית כרוכה בתפילות שנועדו ללמד את "רצונם של הנביאים".
מדיטציה ותפילה (בקבוצות או באופן פרטי) נמצאים בשימוש נפוץ, אבל אין הקפדה על כך.
ההיררכיה של הדת הבאג'ורנית מעולם לא הוסברה בפירוט רב, אם כי ידועים הדברים הבאים:
נראה כי את כל התארים האלו יכולים להחזיק נשים וגברים כאחד.
כל אנשי-הדת בעלי תואר "ודק", הרמה השנייה הגבוהה ביותר, מהווים יחדיו את "אספת הוודק", ועדה האחראית על הנושאים הרוחניים של עם הבאג'ורני.
קאי הוא המנהיג הרוחני העליון.
היא/הוא בעל השפעה רבה על ממשלת באג'ור, למרות שאין כוח רשמי למחזיק בתואר זה.
לאחר שקאי אופקה עזבה את באג'ור בשנת 2369, בחירתו של קאי חדש על ידי חברי אספת הודק הובילה לבחירתו של קאי ווין, שנשארה קאי עד ליום מותה, בשנת 2375.
הדמות המרכזית בדת הבאג'ורנית מכונית "השליח" (the Emissary), שככל הנראה נשלח על ידי הנביאים לסייע לבאג'ור.
בנג'מין סיסקו, קצין צי הכוכבים, אנושי, מילא תפקיד זה כאשר הוא הפך לראשון שבא במגע עם מי שהבאג'ורנים האמינו כי הם הנביאים, והיצורים המסתוריים דיברו איתו בכמה הזדמנויות אחרות, אם כדי להעביר מסר או לצורך מילוי משימה.
למרות שהתפקיד שלו לא היה לגמרי ברור (וסיסקו עצמו היה חש שלא בנוח עם תואר זה במשך השנים הראשונות), הבאג'ורנים כיבדו והעריכו אותו כשליח שלהם, והוא הוביל את באג'ור במספר תקופות קשות.
במובן זה, לשליח, בפועל, יש יותר כוח מאשר שיש לקאי או לשר הראשון.
לדוגמה: אפילו ווין אדאמי בעלת השאיפות הפוליטיות מבקשת הדרכה דתית מהשליח; אקורם לאן - אשר טוען כי הוא-הוא השליח האמיתי - מצליח במו ידיו להחזיר בשנת 2372 את קיומה של ה-"d'jaras" - מערכת הקאסטות המיושנת.
בדומה לדמותו של לוציפר בנצרות - קוסט אמוג'ן ("המרושע") היה נביא אשר נאלץ לעזוב את המקדש השמיימי לאחר ניסיון כושל להשתלט עליו, עם "רוחות פא" אחרות (יריביהם של "נביאי האמת של באג'ור", קרי: החייזרים המתגוררים בחור התולעת).
בכמה תקריות אחרות, רוחות הפא ניסו לעזוב את כלאם הפיזי - "מערות האש" - ולחזור לתפוס שליטה במקדש השמיימי, אבל אף אחד מהניסיונות הללו לא הצליח.
יש קבוצת מיעוט בבאג'ור, שאנשיה הממשיכים לסגוד לרוחות הפא כנביאי אמת, אבל בדרך כלל הם מוקעים כמנודים וכופרים.
המיליציה הצבאית של באג'ור הייתה הזרוע הצבאית של הממשלה הזמנית של באג'ור, המורכבת בעיקר מלוחמים רבים אשר היו בעבר פעילים בתאי ההתנגדות לכיבוש הקרדאסי של באג'ור.
מבנה המיליציה דומה לזו של צבא כדור הארץ, עם דרגות דומות.
הדרגות מיוצגות על ידי צבע, כמו בצי הכוכבים, בחלוקה הבאה:
כתום/אדום - קצינים בתפקידים פיקודיים.
קצינים בכירים, כמו גנרלים, לבשו וריאציות, כגון כריות כתפיים וסמלים נוספים.
קצינים של המיליציה היו בדרך כלל בוגרי האקדמיה הצבאית הבאג'ורנית, למרות שמינויים רבים בוצעו בהתבסס על כישורים וכישרון שהופגנו על ידי החיילים שהיו חלק מתאי ההתנגדות נגד הכיבוש.
המיליציה הפעילה את תחנת החלל חלל עמוק 9 במשותף עם צי הכוכבים.
בשנים 2369–2375 התחנה הייתה תחת פיקודו של קצין צי כוכבים קומנדר סיסקו (בהמשך: קפטן), ונוהלה על ידי חברת המיליציה מייג'ור קירה (בהמשך: קולונל).
כאשר קפטן סיסקו נעלם בסוף 2375, הפיקוד הועבר את הקצינה הראשונה שלו - קולונל קירה.
בפרק "Rapture" של "מסע בין כוכבים: חלל עמוק 9" נאמר כי אם באג'ור תצטרף כחברה אל הפדרציה המאוחדת של כוכבי הלכת, רוב המיליציה הבאג'ורנית תסופח אל תוך צי הכוכבים (הזרוע הצבאית של הפדרציה).
על פי הרומן הלא-קנוני "Unity", הדבר קרה בשנת 2376.
חברים בולטים של המיליציה הצבאית של באג'ור: מייג'ור/קולונל קירה נריס, אודו, רום, נילה, לי נאליס.
קאי הוא המנהיג הדתי העליון של הדת הבאג'ורנית.
אדם זה יכול להיות זכר או נקבה, יכול להיות נשוי, ויכול אפילו להביא ילדים.
קאי נבחר בבחירות שנערכות על ידי כלל אנשי באג'ור, למרות שבדרך כלל מועמדים מגיעים מקרב אנשי-הדת הבכירים, חברים באספת הודק וכדומה.
נראה כי לקאי יש כמות נכבדה של השפעה פוליטית רב על באג'ור; בראשות הממשלה עומד השר הראשון, למרות שהבאג'ורנים, בדרך כלל, מקשיבים למה שאומר/ת הקאי.
כאשר כוחות צי הכוכבים מגיעים לראשונה אל תחנת החלל חלל עמוק תשע, בתפקיד הקאי נמצאת אישה בשם אופקה סולאן.
היא מראה לקומנדר סיסקו כדור-נבואה אשר ברשותה.
עם הזמן, מסתמנים שני מועמדים מובילים לרשת אותה.
אחד מהם היא הודק ווין אדאמי - חברה במסדר קטן ושמרני מאוד, אשר מסתיר את רגשותיו נגד הפדרציה, והשני הוא ודק בראייל אנטוס, איש חביב אשר הייתה לו מערכת יחסים רומנטית עם מייג'ור קירה.
עם זאת, בראייל משך את מועמדותו, ובכך סלל את דרכה של ווין לתפקיד הקאי הבא.
בראייל הפך ליועץ נאמן עבור קאי ווין, והשפיע עליה לאמץ עמדה ידידותית יותר כלפי הפדרציה וקומנדר סיסקו.
כמו כן, בעודו על ערש דווי, הוא ייעץ לה במשא-ומתן להסכם שלום עם האיחוד הקרדאסי.
לאחר שהשר הראשון מת מהתקף לב, קאי ווין ניסתה לחזק את אחיזתה בשלטון.
לאחר שהיא מתמנית לתפקיד השר הראשון בפועל, פעולותיה כמעט וגורמות למלחמת אזרחים.
מייג'ור קירה משכנעת את ידידה הוותיק וראש תא ההתנגדות אליו הייתה שייכת שקאר אדון - דמות פופולרית מאוד בציבור הבאג'ורני - לרוץ בבחירות לתפקיד השר הראשון, על מנת למנוע מלחמת אזרחים.
כאשר שקאר מכריז על מועמדותו, ווין מושכת את מועמדותה ומכריזה על תמיכה בו.
שקאר נבחר לתפקיד השר הראשון.
מאוחר יותר, בתחילת מלחמת הפדרציה-דומיניון, קפטן סיסקו משכנע את קאי ווין, וכן את מועצת השרים, לחתום על הסכם אי-לוחמה עם הדומיניון.
סיסקו הרגיש שעדיין לא הגיע הזמן שבו זה נכון עבור באג'ור לבחור צד במלחמה, וכי אם יעשו כן - הם יושמדו.
עם סיומה של המלחמה באופק, קאי ווין מתפתה להצטרף אל דוקאט - אשר עבר ניתוח על מנת שייראה כמו באג'ורני - בסגידה אל הפא-ריית', משום שהיא סבורה כי הם הנביאים האמיתיים של באג'ור.
כאשר היא מגלה את האמת - היא חשה מרומה, ופונה אל קולונל קירה לעצה.
קירה מייעצת לה להתפטר מתפקידה כקאי, על מנת להיגאל, אולם ווין מסרבת.
מאוכזבת מכך שנביאי האמת אינם נגלים בפניה, קאי ווין מפנה אליהם עורף, והופכת לכלי בשירות הפא-ריית' - יריביהם.
ברגעים האחרונים של חייה, היא חוזרת בה, ומנסה להשמיד את ספר הקוסט-אמוג'ן - הכלי לשחרר את הפא-ריית' מכלאם - על ידי השלכתו אל תהום של אש.
בטרם היא מצליחה להשלים את המשימה הזו, אש של הפא-ריית' אוכלת אותה והורגת אותה, ובכך משרת הקאי נותרת מיותמת, עם סיום סדרת הטלוויזיה "מסע בין כוכבים: חלל עמוק 9".
השר הראשון של באג'ור הוא תפקיד המקביל לראש הממשלה, משרד נפרד מזה של המנהיג הדתי, קאי.
ביקום המקביל תפקיד זה אינו קיים, מאחר שבאג'ור נמצאת תחת שלטונה של האינטנדנט קירה נריס.
מחזיקי המשרה מאז שנת 2370
ווין אדאמי (השר הראשון בפועל)
השפה הבאג'ורנית הכתובה מורכבת מסמלים ריבועיים.
הסמלים זורמים, ובעלי קווים עבים.
ישנם מספר גדול של סמלים שונים שניתן להשתמש בהם בשמונה אופנים שונים - על ידי סיבובם (פרט למצב הרגיל - ניתן לבצע לסמל סיבוב של 90 מעלות, סיבוב 180 מעלות, סיבוב 270 מעלות, היפוך אופקי, היפוך אנכי, 2 היפוכים לאורכם של אלכסוני הריבוע).
כתוצאה מכך, ישנם כ-200 סמלים אפשריים בשפה הכתובה.
כמו במקרים של שפות זרות אחרות ב-"מסע בין כוכבים" - לא קיים תרגום לסמלים אלו.
את השפה הבאג'ורנית ניתן לכתוב הן אנכית, מלמעלה למטה, והן אופקית, משמאל לימין.
בפרק הבכורה של "מסע בין כוכבים: חלל עמוק 9" "Emissary", קפטן פיקארד מודיע לקומנדר סיסקו כי אחד מתפקידיו כמפקד תחנת החלל חלל עמוק 9 הוא להמשיך ולהעריך את מועמדותה של באג'ור כחברה פוטנציאלית להצטרפות אל פדרציית הכוכבים המאוחדת.
על פי ספרי "מסע בין כוכבים", באג'ור לבסוף מצטרפת כחברה בפדרציה, כאשר רוב אנשי המיליציה הצבאית של באג'ור נקלטים אל תוך צי הכוכבים, בהם קולונל קירה, המקבלת דרגת "קפטן".
אקורם לאן (משורר מהמאה ה-22)
באבקה או בובקה ובקצרה באבא, היא עוגת שמרים מתוקה שמקורה בפולין.
בפולנית, בבלארוסית, באוקראינית וברוסית פירוש המילה "באבקה" הוא סבתא.
נראה שהשם ניתן לעוגה עקב צורתה, גליל גבוה עם קיפולים המזכיר קמטים בשמלה.
שמה של העוגה חדר למילון האנגלי מפולנית, דרך הצרפתית, אם כי במקומות שונים מכנים אותה בשם "עוגת סבתא", בעיקר בקרב מדינות מזרח אירופה.
באבקה היא עוגת שמרים ספוגית, הדומה מאוד למאפה בריוש ומוכרת בעיקר במדינות מזרח אירופה.
באופן מסורתי מכינים את העוגה לרגל חג הפסחא בפולין, בולגריה, מקדוניה ואלבניה ולרגל שאר החגים העיקריים (חג המולד, פנטקוסט וראש השנה) ברומניה.
במקור, העוגה אינה מכילה מילוי כלשהו, והיא מצופה בזיגוג על בסיס וניל או שוקולד, מקושטת בשקדים או בפירות מסוכרים, ולעיתים אף מוסיפים לה רום.
לבאבקה קיימת גרסה יהודית, זהו מאפה הרוגלך.
גרסה זו עשויה משכבה כפולה של בצק שמרים מגולגל ולרוב נאפית בתבנית לחם.
במקום למלא את המאפה בפירות, ממלאים אותו בקינמון או בשוקולד.
לרוב מצפים את הרוגלך בשטרויזל.
מאפה דומה מאוד לרוגלך הוא הקוקוש.
מאפה זה מכיל אף הוא מילוי של קינמון או שוקולד, אך הוא נמוך יותר וארוך יותר מעוגת באבקה, ואינו מגולגל או מצופה בשטרויזל.
הרוגלך זכה להצלחה במדינות צפון אמריקה שבהן קהילות יהודיות גדולות, דוגמת מונטריאול, ניו יורק, שיקגו, מיאמי וטורונטו.
בפרק בסדרה סיינפלד, "מסיבת ארוחת הערב", ג'רי ואיליין עוצרים במאפייה על מנת לרכוש עוגת באבקה עם שוקולד, אך הם שוכחים לקחת מספר טרם כניסתם לתור.
כתוצאה, זוג נוסף שמוזמן יחד איתם לארוחת הערב עוקף אותם בתור וקונה את העוגה שהם רצו.
ג'רי ואיליין מתפשרים וקונים באבקה עם קינמון אותה איליין מתארת כ"באבקה פחותה".
היה ראש ממשלה (פשווה) של האימפריה המראטהית בשנים 1720–1740. הוא עמד בראש כוחות האימפריה שניהלה קרבות נגד כוחות האימפריה המוגולית ששלטו על חלקים נרחבים מהודו, והצליח להדוף אותם, ולהרחיב את שטחי האימפריה המראטהית באופן משמעותי.
הוא העביר את בירת האימפריה לעיר פונה בצפון-מערב הודו.
אשתו הראשונה הייתה קאשיבאי (Kashibai).
היו להם שלושה בנים, שאחד מהם נענע סאהב הפך ליורשו בתפקיד לאחר מותו בשנת 1740.
אשתו השנייה הייתה מאסטני (Mastani).
בני משפחתו ההינדית של באג'י ראו התקשו לקבל את הנישואין כי אימה של מאסטני הייתה מוסלמית, וזה הוביל למשבר במשפחה.
באג'י ראו רחש אהבה עזה למאסטני, ובנה ארמון לכבודה בעיר פונה.
באג'י ראו נפטר לאחר שלקה בחום גבוה לפני הגיעו לגיל 40. זמן קצר אחר כך נפטרה גם מאסטני, אשתו.
בונד באג היא מכונית מיקרו, הכוללת 2 מושבים ו-3 גלגלים, (מוגדרת כתלת אופן), ועשויה מפיברגלס, אשר יוצרה על ידי חברת "בונד מכוניות בע"מ" (Bond Cars Ltd) הבריטית מתחילת שנת 1970 עד אוגוסט 1970.
בפברואר 1969 השתלטה חברת רליאנט מוטורס (Reliant Motors Company) על החברה, והמשיכה לייצר את הדגם עד 1974.
יחודו של הדגם בדלת החופה היחידה, שנפתחה כלפי מעלה.
שם הדגם נשאר "באג בונד" ולא שונה.
בסך הכל יוצרו 2,270 יחידות, שחלקן הגדול נצבע בצבע כתום.
מחירו של "בונד באג" בהשקה היה 629 לירות שטרלינג.
עם השתלטותה של חברת "רליאנט מוטורס" על חברת "בונד מכוניות", מוטור רליאנט המשיכה לייצר את דגם בונד 875, עד שנת 1970.
דגמים של "בונד באג" (2 מושבים)
בונד באג 700ES : מושבים תומכים יותר, גלגל רזרבי, מאפרה, פגוש גומי מלפנים
בָּאבַּל קומיקס היא אחת מחברות ההוצאה לאור הגדולות ברוסיה והיא הגדולה מסוגה הפועלת בשוק חוברות הקומיקס הרוסי.
החברה אחראית לפרסום דמויות גיבורי-על כמייג'ור גרום, מחסל השדים, פוריה האדומה, מטאורה ואחרים שהפכו לדמויות מוכרות בתרבות הפופולרית הרוסית מאז פרסומן.
מאוקטובר 2015 החברה מפעילה אולפן קולנוע בשם "אולפני בָּאבַּל" (Bubble Studios) האחראית להפקת סרטי קולנוע המבוססים על דמויות הקומיקס של החברה, בראשה עמד בשנותיה הראשונות, הבמאי ולדימיר בסדין.
בפברואר 2017 יצא הסרט הראשון בהפקתו, סרט קצר בן 25 דקות על דמותו של מייג'ור גרום, כהכנה להפקת סרט באורך מלא שיצא לאקרנים בשנת 2021. ב־2021 החלה הפקת סדרת הטלוויזיה "פוריה" על דמותה של פוריה האדומה.
Bubble Comics הוקמה לראשונה כמחלקה בחברת המדיה "News Media Holdings" בשנת 2011. מספטמבר 2012 באבל החלה בהוצאה לאור של ארבע חוברות קומיקס על ארבע דמויות הקומיקס "מייג'ור גרום", "מחסל השדים", "אינוק" ו"פוריה האדומה".
מדצמבר 2013 עד פברואר 2014 יצא לאור סדרת קרוסאובר בין "אינוק" ל"מחסל השדים" תחת השם "אינוק נגד מחסל השדים".
מאוקטובר 2014 יוצאות לאור שתי סדרות נוספות — "אקסליבריום" ו"מטאורה" שזכו לביקורות מעורבות.
באוקטובר 2014 באבל הפכה לאחת מהשותפות המארגנות של פסטיבל "קומיקון רוסיה".
באוקטובר 2015 הכריז מנכ"ל החברה ארטיום גברליאנוב על הקמת מחלקת קולנוע ובראשה הבמאי ולדימיר בסדין שביים גם את הסרט הראשון בהפקתה, הסרט הקצר "מייג'ור גרום".
מאוקטובר 2015 חוברות הקומיקס של באבל יוצאות לאור גם בשפה האנגלית באמצעות פלטפורמת comiXology.
במקביל, מאוקטובר 2015 עד מרץ 2016 החברה הוציאה לאור את הקרוס-אובר "עידן העורבים" ובו שש חוברות קומיקס.
בשנת 2016 הוכרז כי חוברת הקומיקס "אקסליבריום" תצא לאור עבור שוק הקומיקס האמריקאי.
בדצמבר 2016 באבל הכריזה כי כל ארבעה קווי העלילה הראשיים ("מייג'ור גרום", "מחסל השדים", "פוריה האדומה", "אינוק") של חוברות הקומיקס הסתיימו וכי היא מוציאה לאור ארבעה קווי עלילה חדשים לאותן דמויות ("איגור גרום", "מחסל השדים, חלק 2", "שומרי השלום", "בעלי הברית").
איגור גרום, Игорь Гром (2017)
מחסל השדים, חלק 2,Бесобой Vol.
מייגור גרום – איגור גרום הוא שוטר במשטרת סנקט פטרבורג, בדרגת מייג'ור, גיבור סדרות הקומיקס "מייג'ור גרום" ו"איגור גרום".
סימן ההיכר שלו הוא גבות בצורת ברק ועוטה לרוב ז'קט חום, כובע קסקט וצעיף כהה.
אמן אמנויות לחימה ולוחם נחוש בפשיעה.
מחסל השדים – חייל לשעבר בצבא רוסיה, דנילה, שנפצע קשה במהלך המלחמה בדרום אוסטיה באוגוסט 2008 ונחשף לראשונה לעולם המיסטיקה והשדים.
מאז הוא מחליט להיאבק בשדים רעים.
גיבורת סדרת קומיקס מז'אנר אופרת חלל.
תמיד מוכנה להימורים מסוכנים ולהרפתקאות.
פוריה האדומה – ניקה צ'איקינה, גנבת מפורסמת שמגויסת על ידי סוכן דלתא מסוכנות השליטה הבינלאומית שהוקמה כדי למנוע סכסוכים אלימים.
ניקה זוכה לכינוי "פוריה האדומה" והופכת לסוכנת בשירות הסוכנות.
אינוק, הנזיר – אנדריי ראדוב, יורש לשושלת עתיקה של חפצים רבי עוצמה, שושלת הנאבקת ברוע אפל במשך מאות שנים.
באבכּ ח'ראמדין (בפרסית: بابک خرمدین, השם "באבכּ" מקורו בפרסית האמצעית - פאפכּ= "אב קטן", "אבא'לה", נולד בסביבות 795 או 798 - ינואר 838) היה מנהיג ממוצא פרסי של המורדים בני התנועה ח'רמיה, שנלחמה בשטחי אזרבייג'ן ואיראן של ימינו נגד שלטון הכיבוש הערבי של הח'ליפות העבאסים ונגד האסלאם הסוני הרשמי.
התנועה ח'רמיה - חסידי "דת השמחה" - הייתה תנועה דתית ששילבה יסודות שיעים ויסודות של הדת הזורואסטריות, ונחשבת לפיתוח של הנאו-מזדקיות, דת בעלת מסרים חברתיים רדיקליים.
בסיס המרד היה בשטח האזרבייג'ן האיראני של היום - בצפון-מערב איראן.
בהנהגתו של באבכ קראו המורדים לתחיית גדולתה של איראן.
ההתקוממות התפשטה לדרום מערב ולאזורים הכספיים של איראן ובמזרח ארמניה ונמשכה מעל עשרים שנה.
הצטרפו אליה כורדים ופרסים, במיוחד ממעמד האיכרים וייתכן גם דהקאנים (אצולה קטנה).
מלחמת הח'ליפות הערבית נגד האימפריה הביזנטית והמרד במצרים בשנים 830–833 הפריעו לשלטון לדכא את המרד.
באבכ הביס ארבעה מהגנרלים של הח'ליפה אל מאמון.
רק הח'ליפה אל-מעתצם (842-833) הצליח לגייס מספיק כוחות כדי לשים קץ להתקוממות.
באבכ סבל אבדות כבדים בקרב על יד המדאן ובהמשך בעזרת סיוע מבעלי אחוזות מקומיים הצליח הגנרל אל-אפשין (חיידר אבן קווס) לנצח את באבכ ובשנת 837 לכבוש את מעוזו הכמעט בלתי נגיש בהרי אזרבייג'ן, באז.
באבכ הוצא להורג בשנת 838 בסמארא, בירתו של הח'ליפה אל-מעתצם.
המרד של באבכ היה לסמל לחוזקת הזהות המקומית בפרס ובאזרבייג'ן.
המידע המפורט ביותר על באבכ הגיע מספרו האחרון של ואקיד אבן אמר תמימי " אחבאר באבכ", המצוטט בספר "כיתאב אל-פהרסת" של אבן א-נדים ושימש גם את אל-מסעודי.
מקורות אחרים הם פחות מפורטים וכוללים מידע שלא ניתן לאמת.
באבכ הוא גרסה של השם הפרסי פאפק/פאבאג = "אב צעיר", "אבא'לה" בשפה הפרסית האמצעית.
הוא היה נהוג באיראן הטרום-אסלאמית.
כך קראו, למשל, לאביו של מייסד האימפריה הפרסית הסאסאנית, ארדשיר הראשון (242-224).
באבכ בשמו בלידה " אל-חסן", נולד בשנת 795 או אולי 798 ביישוב בילאלאבאד במחוז מימאד שבחבל ארדביל, בחלק המזרחי של האזרבייג'ן האיראני שבצפון-מערב איראן.
בימי הפלישה הערבית-מוסלמית בפרס בשנים 633–654 סיפק מחוז מימאד כוחות צבאיים למושל (מרזבאן) הססאני של ארדביל.
בסופו של דבר שלטון הססאנים בפרס נפל וגם אזרבייג'ן נפלה גם בידי הערבים המוסלמים.
בשנים 730–731 נכבשה ארדביל לזמן קצר על ידי הכוזרים.
החל מאמצע המאה ה-8 התנחלו באזור ערבים מן הקלאן רוואדיד.
באותה תקופה אזרבייג'ן הייתה מאוכלסת בעם איראני בשם "אד'רים" המקורבים לפרסים.
הם דיברו באד'רית או אזרית עתיקה, שלפי דברי הגאוגרף מוקדסי מן המאה ה-10, הייתה דומה לפרסית
קורב לוודאי שבאבכ לא היה פרסי אלא אד'רי.
אמו מהרו (שמשמעות שמה הוא "פני ירח") הייתה מינקת לא מוסלמית ילידת אזרבייג'ן.
מקורות מוסלמים עוינים וא-טברי תיארו אותה כ"בעלת עין אחת" וטענו שבנה נולד בכתוצאה מאונס שלה על ידי שכיר חרב.,
באשר לאביו, נפוצו עליו סיפורים רבים וסותרים.
אל-ואקדי, מצוטט על ידי אבן אל-נדים, טען שהיה מוכר שמן מאל-מדאין (קטסיפון) שהתיישב באזרבייג'ן.
פטרישה קרון סברה שהוא היה ממוצא ארמי .
עם זאת אבו חניפה דינווארי, בן זמנו של באבכ, טען שמקורות רבים מעידים כי היה צאצא של אבו מוסלם באמצעות בתו, פאטמה.
בוסוורת' תמך בהשערה זו, בעוד שמקורות אחרים, עוינים, מהרו ליחס לו מוצא נחות או פחות מכובד.
שמו היה, לפי מקורות שונים, עבדאללה, מרדאס, מאטא, אמיר אבן עבדאללה או אמיר אבן אחאד, קרוב לוודאי שם מוסלמי.
לא ברור מה הייתה דתו המקורית של באבכ.
הוא נולד עם השם המוסלמי אל-חסן, בעוד אחיו נקראו גם כן בשמות מוסלמים: מואווייה, עבדאללה ואיסחק.
שם מוסלמי אינו בפני עצמו עדות להשתייכות דתית, מכיוון שלעיתים קרובות גם בני דתות אחרות, כולל יהודים או נסיכים ארמנים נשאו שמות מוסלמים או גרסה ערבית של שמות תנ"כיים, כתופעת הסתגלות לחברה המוסלמית הסובבת
לפי קרון, בעקבות אל-ואקדי, הוריו של באבכ היו כפריים חסרי אדמה.
הם גידלו את בניהם בדת האסלאם, על מנת להבטיח להם עתיד טוב יותר באזור שנשלט על ידי הכובשים הערבים.
כילד התיתם באבכ כשאביו נרצח על יד סבלאן בעת מסע.
עד גיל שתים עשרה עבד באבכ כבוקר ואחר כך הועסק כשרת וסייס אצל מפקד ערבי בשם שיבל אבן אל-מותאנה אל -אזדי ביישוב סרב.
העבדים (גילמן) של שיבל לימדו את האהאכ לנגן בע'וד.
הוא למד גם לדלקם שירים, ייתכן בניב האד'רי המקומי.
לפי דיווחו של הסופר אבו ל-מאעלי שחי במאה האחת עשרה, באבכ ניגן בע'וד ושר שירים בפני קהל מקומי ובו בזמן מכר פירות בכפר.
מאוחר יותר התיישב בעיר תבריז.
שם עבד במשך שנתיים בשרות מפקד ערבי נוסף.
אחרי שהגיע לפרקו שב באבכ לכפר הולדתו, בילאלאבאד.
הוא פגש בו בעל אחוזות אמיד ומשפיע בשם ג'אוידאן שהתרשם מפקחותו וגייס אותו לשירותו.
ג'אוידאן היה איראני מקומי שהנהיג אחד הפלגים של תנועת הח'רמייה באזרבייג'ן.
הוא נקלע לעימותים צבאיים עם מנהיג אחר מבני הח'רמייה, בשם אבו עמראן.
באחד הקרבות ביניהם הובס אבו עמראן ונהרג, בעוד ג'אוויד'אן נפצע אנושות ומת כעבור שלושה ימים.
באבאכ, שאימץ את אמונת הח'רמייה ירש את מקומו כמנהיג.
ייתכן שבאותה תקופה שינה באבאכ את שמו מאל-חסן לבאבאכ
בשנת 755 נרצח אבו מוסלם.
אף-על-פי שהוא סייע לעבאסים לנצח את בית אומאיה, הח'ליפה הורה לרצוח אותו, ייתכן בגלל עליית הפופולריות שלו בקרב האיראנים והלא מוסלמים.
איראנים רבים, שציפו ליותר חופש וליותר זכויות מהשליטים החדשים, התקשו להאמין שגיבורם נרצח על ידי הח'ליפה שנחשב לידיד של איראן ושל האיראנים.
עם זאת, ברפובליקה האסלאמית של איראן נשאר באבכ דמות שנויה במחלוקת ופולחנו עורר בקורת בקרב כהני דת שיעים.
באזרבייג'ן של ימינו באבכ המשיך להיות דמות פולחן והוא נחגג כגבור לאומי.
גם באיראן המודרנית דמותו נתגלתה מחדש בימי שלטונו של רזא שאה פהלווי ונחגג אז גם כן כגבור לאומי.
חברת באבקום היא חברה המספקת שירות מיקור חוץ בתחום השירות, הדיגיטל, מוקדי מכירות, תמיכה טכנית, בק אופיס, טכנולוגיות מתקדמות בתחום השירות, QA ו-AI.
בשנת 2008 הגה עימאד תלחמי בשיתוף עם דב לאוטמן, את החזון להקים מיזם גדול בגליל שיספק שרותי Call Centers ושירותים אחרים.
עימאד בחר לקרוא לחברה שהקים בשם "באבקום" 'צמד מילים עם "צליל של הייטק"' שמשמעותו בשפה הערבית – הדלת ("באב") שלכם ("קום").
החברה סיפקה בתחילה שירותי מיקור חוץ בתחום שירות לקוחות טלפוני, לקוחה הראשון שלה היה סלקום.
לאחר מכן החברה התפתחה וסיפקה גם שירותים נוספים כגון תמיכה טכנית, שירותי backoffice, מכירות ושירותים דיגיטליים, ובהמשך אף פתחה החברה חטיבה נוספת, הייטק אופריישן, שמתמקדת בתפעול עבור חברות בהיטק ושירותי AI.
החברה מפתחת ומייצגת טכנולוגיות מתקדמות בתחום השירות והתמיכה הטכנית.
כיום החברה פועלת באמצעות שתי חברות-בנות: אחת שמיועדת לפיתוח תוכנה והשנייה מהווה מיקור חוץ לפעילות עסקית כגון שירות לקוחות.
כיום (2020) החברה מעסיקה כ-3,000 עובדים ערבים ויהודים, מהם כ-80% נשים.
החברה פרוסה על 12 אתרים ברחבי הארץ מצפון ועד דרום.
בשנת 2011 רכשה חברת מטריקס 50.1% ממניות באבקום.
ההכרה הבינלאומית המשמעותית ביותר הגיעה בשנת 2018 כאשר בית הספר למנהל עסקים של אוניברסיטת הארוורד בארצות הברית, פרסם חקר מקרה (Case Study) אודות חזון החברה, הגיוון התעסוקתי בקרב העובדים והמנהלים והתרבות הארגונית שלה.
באג 2011 (בסינית פשוטה: 民国百年虫, בסינית מסורתית: , בפין-יין: Mínguó bǎinián chóng, בתרגום חופשי לעברית: באג המאה) היה בעיה אפשרית, בה מעורבים מחשבים ומערכות מחשבים בטאיוואן בלילה של 31 בדצמבר 2010 ו-1 בינואר 2011.
בדומה לבאג 2000, איתו התמודדו חלק ניכר מהעולם לקראת שנת 2000, באג 2011 היא תופעת לוואי של השימוש של טייוואן בלוח השנה של מינגו למטרות רשמיות.
לוח שנה זה מבוסס על הקמתה של הרפובליקה הסינית בשנת 1912 (שנה 1), כך ששנת 2011 בלוח השנה הגרגוריאני תואמת לשנה 100 בלוח השנה הרשמי של טייוואן, מה שהציב בעיות פוטנציאליות עבור כל תוכנית שמתייחסת לשנים כערכים דו-ספרתיים.
מכיוון שבאופן כללי רק משרדים ממשלתיים השתמשו במערכת הרשמית, ההשפעה של באג המחשבים 2011 על המגזר הפרטי הייתה מינימלית.
הפוטנציאל להשפיע על מערכות ממשלתיות היה עניין אחר.
עם זאת, מספר רב של מחשבים ממשלתיים כבר השתמשו במערכת תלת ספרתית לתאריכים, כאשר האפס שימש כספרה הראשונה לשנים מתחת למאה (2010 והלאה בלוח השנה הגרגוריאני).
כמה מסמכים ממשלתיים כגון רישיונות נהיגה כבר מתייחסים לשנים מעל 100; דווחו רק תקלות קלות.
חלק ממשתמשי אייפון דיווחו כי ההתראה שלהם לא פעלה ב-1 בינואר 2011.
לוח השנה הצפון קוריאני (ג'וצ'ה) הושפע באותו יום כמו טייוואן, שכן לוח השנה של צפון קוריאה מבוסס גם על אירוע שקרה בשנת 1912 – יום הולדתו של קים איל-סונג.
באבל היא חברת שירות טלפוניית אינטרנט בריטי.
זו הייתה אחת מהקומרסיאליזציות הראשונות של טכנולוגיית ה-VoIP, שהופיעה בשנת 2004, כשישה חודשים לאחר שסקייפ פיתחה עניין בטלפוניה דרך האינטרנט.
באבל פועלת ממשרדים בלונדון דוקלנדס, מערב לונדון והרטפורדשייר, והוא שירות המבוסס על SIP עם קשרי גומלין לרשת הטלפון הרגילה המאפשרת שיחות נכנסות ויוצאות מהרשת שלה.
באבל הושקה מחדש בשנת 2006 על ידי אלן האוויס וסיימון לואיס שקנו את השירות מחברת האם והחברה נשכרה בבורסת לונדון (BABO).
החל משנת 2016 בראש החברה עומד מתיו פרקר.
בשנת 2020 היא נרכשה על ידי Graphite Capital תמורת 90 מיליון פאונד.
במהלך שנת 2021 החברה השלימה את הרחבה משמעותית של פעילותה תוך רכישת מספר חברות.
כיום היא פעילה בתחום מחשוב ענן וסייבר.
באביק (ברומנית: Babic) הוא סלמי מיובש גולמי רומני, במקור ממחוז בוזאו.
בדרך כלל מכינים אותו מבשר חזיר ובשר בקר, מתובל בהרבה פלפל ופפריקה, דחוס, מיובש ומעושן.
המונח babic מגיע מהמקבילה הבולגרית, babek, ככל הנראה נגזרת מבבא, כלומר סבתא.
ניתן לפרש את שם הנקניק כסלמי של סבתא.
באביק הופיע במחוז בוזאו עם הגעתם של מהגרים בולגרים למונטניה במאה ה-17. בזמן שהממשל של האימפריה העות'מאנית ניסה להחזיר פליטים בולגרים מוולאכיה, רבים מהם טענו שהם סרבים, ששפותיהם היו של המשפחה הסלאבית ועם פונטיקה דומה.
מסיבה זו, באביק ידוע גם בשם "באביק סרבי".
עם טעם חריף שמשתנה בין מתון לעז בהתאם לכמות הפלפל החריף בשימוש, הסלמי המסורתי הזה נאכל בדרך כלל כמתאבן ולרוב מוגש עם שנאפס שזיפים (צויקה או סליבוביץ), יין אדום או בירה קרה.
ניתן להשתמש בבאביק גם במאכלים רומניים שונים, כמו מרקים, חביתות, פילאפים או נזידים.
אורך הבאביק הוא כ-40 ס"מ והמרקם צריך להיות יציב.
בשר בקר וחזיר טרי (לפעמים גם בשר כבש) נטחן דק, לשים אותו מספר פעמים, מתובל במשחת פלפלים או פפריקה חריפה או מתוקה.
המעטפת המשמשת לייצור הבאביק היא המעי הדק של עגל (לפחות 200 ק"ג אך לא יותר מ-350 ק"ג במשקל לפני שחיטה) מנוקה ומומלח היטב במשך 3-5 ימים.
לאחר המילוי, קושרים היטב את הסלמי בקצוות בחוט ומניחים בין שני לוחות עץ עליהם מניחים משקולות ומשאירים אותו למשך 2–3 ימים (מכאן צורתו האופיינית) ולאחר מכן מניחים לייבוש 5–7 ימים.
לבסוף, הוא מעושן קר במשך מספר שעות.
באבק יצחקי (בפרסית: بابک اسحاقى) הוא עיתונאי וכתב טלוויזיה ישראלי ממוצא איראני שעובד ככתב בערוץ הטלוויזיה הבין-לאומי "איראן אינטרנשיונל".
באבק יצחקי נולד בטהראן שבאיראן למשפחה יהודית.
הוא חי באיראן עד גיל עשרים.
הוא למד בבית ספר מוסלמי, אך עשה חלק מלימודיו בבתי ספר יהודיים בטהראן, "אוצר התורה" ו"אליאנס", ועלה לישראל בשנת 1988. לפני כן, בשנת 1986, כשהיה בן שמונה עשרה, נעצר על ידי משמרות המהפכה באיראן באשמת יציאה מהמדינה באופן לא חוקי במהלך ניסיון בריחה בגבול איראן–פקיסטן.
לאחר קרב יריות של המבריחים מול אנשי משמרות המהפכה, מכוניתם של המבריחים התהפכה, ובאבק הצליח לברוח מהמכונית להרים.
לאחר יום אחד הוא נעצר והובא למתקן המעצר של משמרות המהפכה בעיר זאהדאן במזרח איראן.
יצחקי שוחרר בעזרת שוחד ששילם אביו.
כעבור חודשיים הצליח יצחקי לעבור את הגבול בעזרת מבריחים, והגיע לפקיסטן ומשם לאירופה ובסופו של דבר הגיע לישראל.
יצחקי למד מזרחנות באוניברסיטת תל אביב, אך עזב את הלימודים באמצע.
במשך שנים רבות בישראל היה פעיל פוליטי מוכר בקרב מתנגדי משטר האסלאמי באיראן וארגן בישראל הפגנות תמיכה לעם האיראני המתנגד למשטר.
הוא נשוי, ולו שתי בנות.
יצחקי החל את קריירה העיתונאית שלו עם כתיבת מאמרים לעיתונות, לאתרים ולמדיה פרסית מחוץ לישראל.
לצד זה הוא כתב טור בעיתון "שהיאד בישראל" בשפה הפרסית שיצא לאור בישראל.
יצחקי עבד כמה שנים עם רדיו קול ישראל בפרסית.
הוא המשיך את שיתוף הפעולה עם מנשה אמיר גם אחרי סגירת הרדיו והיה כמה שנים קריין של רדיו "פיאם ישראל" בשפה הפרסית.
בנוסף, הוא היה גם כתב של ערוץ הטלוויזיה "קול אמריקה" בפרסית שנמצאת בוושינגטון די.
באבק יצחקי הצטרף לערוץ איראן אינטרנשיונל ב־2018, שנה לאחר היווסדו.
לערוץ יש משרדים בכמה ערים בעולם, ובהן ירושלים, ויצחקי הוא כתב בכיר של הערוץ בישראל.
הוא מרבה להתראיין בערוצים ישראלים בתור פרשן לענייני איראן.
עיתונאי איראן אינטרנשונל מאוימים באופן קבוע על ידי שלטונות איראן.